नीतीश ने प्रशांत किशोर का इस्‍तीफा ठुकराया, NRC पर अपने पुराने स्‍टैंड पर कायम रहने का दिया भरोसा  
मुख्यमंत्री नीतीश कुमार से प्रशांत किशोर की मुलाकात
कहा- नीतीश कुमार एनआरसी के पक्षधर नहीं
नीतीश ने कहा- NRC और नागरिकता कानून एक साथ खतरनाक
प्रशांत किशोर ने कहा कि शनिवार शाम की बैठक नीतीश कुमार के बुलावे पर हुई थी. उन्होंने कहा कि एक बात साफ है कि नीतीश कुमार इन सभी मुद्दों पर जल जीवन हरियाली अभियान के अपने वर्तमान दौरे के बाद विस्तृत रूप से चर्चा करेंगे.
जब प्रशांत किशोर से उनकी पार्टी जेडीयू के एक वरिष्ठ नेता आरसीपी सिंह द्वारा उनके बारे में दिए गए बयान के बारे में पूछा गया तो उन्होंने पहले कहा कि मुख्यमंत्री नीतीश कुमार ने यह सब उनके ऊपर छोड़ने के लिए कहा है. फिर कहा कि आरसीपी सिंह बड़े नेता हैं और उनके बयान पर प्रतिक्रिया देकर वे और तूल नहीं देना चाहते, और वे व्यक्तिगत टीका-टिप्पणी नहीं करेंगे.
इससे पूर्व शुक्रवार को आरसीपी सिंह ने प्रशांत किशोर के बारे में कहा था कि वे कौन हैं और वे पार्टी से जाने के लिए स्वतंत्र हैं. इस बयान के पीछे नीतीश कुमार की सहमति मानी जा रही थी.